गंदगी का आलम यह है कि देश में हर साल कहीं न कहीं कभी डेंगू, कभी प्लेग, कभी स्वाइन फ्लू तो कभी बर्ड फ्लू जैसी बीमारियां फैलने की खबरें आती हैं तो लोगों में भय, आशंका व अफरातफरी फैली रहती है. स्थानीय निकायों से ले कर राज्य और केंद्र सरकारें हिल जाती हैं. साफसफाई के लिए अतिरिक्त बजट पारित होते हैं, शहरों में विशेष सफाई मुहिम छेड़ी जाती है, स्वच्छता के नएनए नारे दिए जाते हैं. लातूर, सूरत, पुणे, दिल्ली और जयपुर जैसे शहर महामारियों की आशंका से घबराए, सफाई में जुटे नजर आते हैं पर होता कुछ नहीं.